钦定古今图书集成/明伦汇编/氏族典/第175卷 > 钱璠
## 钦定古今图书集成/明伦汇编/氏族典/第175卷 > 钱璠

按《万姓统谱》：璠，常熟人。由举人嘉靖十二年令奉化。
临民一以忠诚，绝无炫饰，秋毫不取于民。在任六年，
妻未尝自随，士论甚洁之。尤留心民瘼，惠利久远。戴
德彝死建文之难，未有表章，璠创为之祠，扁曰“显忠。”
手制祀文，极其激烈。尤留心书史，以资仕学。所著有
《五经旁注》《续古文会编》《诗韵释义》。